title: Регламент за изпълнение (ЕС) № 184/2014 на Комисията от 25 февруари 2014 година за определяне на условията и реда, приложими за електронната система за обмен на данни между държавите членки и Комисията, съгласно Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за приемане на номенклатурата на категориите интервенции за подкрепа от Европейския фонд за регионално развитие по цел „Европейско териториално сътрудничество“ съгласно Регламент (ЕС) № 1299/2013 на Европейския парламент и на Съвета относно специални разпоредби за подкрепа от Европейския фонд за регионално развитие по цел „Европейско териториално сътрудничество“

text:
               27.2.2014

               BG

               Официален вестник на Европейския съюз

               L 57/7

      РЕГЛАМЕНТ ЗА ИЗПЪЛНЕНИЕ (ЕС) № 184/2014 НА КОМИСИЯТА

   от 25 февруари 2014 година
   за определяне на условията и реда, приложими за електронната система за обмен на данни между държавите членки и Комисията, съгласно Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за приемане на номенклатурата на категориите интервенции за подкрепа от Европейския фонд за регионално развитие по цел „Европейско териториално сътрудничество“ съгласно Регламент (ЕС) № 1299/2013 на Европейския парламент и на Съвета относно специални разпоредби за подкрепа от Европейския фонд за регионално развитие по цел „Европейско териториално сътрудничество“
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (1), и по-специално член 74, параграф 4 от него,
   Регламент (ЕС) № 1299/2013 на Европейския парламент и на Съвета от 17 декември 2013 г. относно специални разпоредби за подкрепа от Европейския фонд за регионално развитие по цел „Европейско териториално сътрудничество“ (2), и по-специално член 8, параграф 2, втора алинея от него,
   като има предвид, че:

               (1)

               Разпоредбите на настоящия регламент са тясно свързани, тъй като всички те засягат някои аспекти, необходими за подготовката на оперативните програми по цел „Инвестиции за растеж и работни места“ и цел „Европейско териториално сътрудничество“. С оглед съгласуването на посочените разпоредби, които следва да влязат в сила едновременно, и осигуряването на възможност за цялостен поглед и лесен достъп до тях от страна на всички жители на Съюза, е желателно да се включат разпоредби относно категориите интервенции по цел „Европейско териториално сътрудничество“ в настоящия акт за изпълнение, тъй като процедурата по отношение на консултациите на Комитета за координация на европейските структурни и инвестиционни фондове, създаден по силата на член 150, параграф 1 от Регламент (ЕС) № 1303/2013, е същата както за другите разпоредби, обхванати от настоящия акт за изпълнение, докато категориите интервенции по цел „Инвестиции за растеж и работни места“ са обект на различна процедура.

               (2)

               Съгласно член 74, параграф 4 от Регламент (ЕС) № 1303/2013 всеки официален обмен на информация между държавите членки и Комисията се извършва посредством електронна система за обмен на данни. Ето защо е необходимо да се установят условията и редът, на които тази електронната система за обмен на данни трябва да отговаря.

               (3)

               Условията за обмен на информация между държавите членки и Комисията следва да се считат за различни от онези, които са установени във връзка с обмена на информация между бенефициерите и съответните власти в съответствие с член 122, параграф 3 от Регламент (ЕС) № 1303/2013 и които се уреждат с друг акт за изпълнение. С цел да се гарантира подобряване на качеството на информацията относно изпълнението на оперативните програми, повишаване на ефективността на системата и опростяване е необходимо да се определят основните изисквания за формата и обхвата на информацията, която ще се обменя.

               (4)

               Необходимо е да се уточнят принципите, както и приложимите правила за функционирането на системата по отношение на идентифицирането на страната, която отговаря за качването на документите и извършването на актуализации в тях.

               (5)

               С цел да се гарантира намаляване на административната тежест за държавите членки и Комисията, като същевременно се гарантира ефективен и ефикасен електронен обмен на информация, е необходимо да се установят техническите характеристики на системата.

               (6)

               Държавите членки и Комисията следва също така да имат възможност да въвеждат и прехвърлят данни по два различни начина, които трябва да бъдат уточнени. Необходимо е да се предвидят и правила в случай на непреодолима сила, която затруднява използването на електронната система за обмен на данни, за да се гарантира, че както държавите членки, така и Комисията могат да продължат да обменят информация чрез алтернативни средства.

               (7)

               Държавите членки и Комисията следва да гарантират, че прехвърлянето на данни чрез електронната система за обмен на данни се осъществява по сигурен начин, който позволява осигуряване на наличност, цялост, автентичност, поверителност и невъзможност за отричане на действията. Следователно трябва да бъдат определени правила за сигурността.

               (8)

               С настоящия регламент следва да се зачитат основните права и той да бъде съобразен с принципите, признати в Хартата на основните права на Европейския съюз, по-специално правото на защита на личните данни. Поради това настоящият регламент следва да се прилага в съответствие с тези права и принципи. По отношение на личните данни, обработвани от държавите членки, се прилага Директива 95/46/ЕО на Европейския парламент и на Съвета (3). По отношение на обработката на лични данни от институции и органи на Съюза и свободното движение на тези данни се прилага Регламент (ЕО) № 45/2001 на Европейския парламент и на Съвета (4).

               (9)

               Съгласно член 8, параграф 2, втора алинея от Регламент (ЕС) № 1299/2013 г. е необходимо да се определят общи категории интервенции за програмите по цел „Европейско териториално сътрудничество“, за да могат държавите членки да представят на Комисията последователна информация за планираното използване на средствата от Европейския фонд за регионално развитие (ЕФРР), както и информация за кумулативното разпределение и изразходване на средствата от ЕФРР по категории и брой на операциите през целия период на прилагане на програмата. Целта е да се даде възможност на Комисията да информира другите институции и гражданите на Съюза по подходящ начин за използването на средствата от ЕФРР.

               (10)

               За да се създадат условия за незабавното прилагане на предвидените в настоящия регламент мерки, той следва да влезе в сила в деня след публикуването му в Официален вестник на Европейския съюз.

               (11)

               Предвидените в настоящия регламент мерки са в съответствие с член 150, параграф 3, първа алинея от Регламент (ЕС) № 1303/2013, тъй като Комитетът за координация на европейските структурни и инвестиционни фондове, създаден с член 150, параграф 1 от същия регламент, е представил становище,

         ПРИЕ НАСТОЯЩИЯ РЕГЛАМЕНТ:

      ГЛАВА I

         Разпоредби за изпълнение на Регламент (ЕС) № 1303/2013 по отношение на европейските структурни и инвестиционни фондове

   ЕЛЕКТРОННА СИСТЕМА ЗА ОБМЕН НА ДАННИ
   (Оправомощаване съгласно член 74, параграф 4 от Регламент (ЕС) № 1303/2013)
   Член 1
   Създаване на електронната система за обмен на данни
   Комисията създава електронна система за обмен на данни за целия официален обмен на информация между държавите членки и Комисията.
   Член 2
   Съдържание на електронната система за обмен на данни
   1.   Електронната система за обмен на данни (наричана по-нататък „SFC2014“) трябва да съдържа най-малко информацията, посочена в моделите, форматите и образците, създадени в съответствие с Регламент (ЕС) № 1303/2013, Регламент (ЕС) № 1299/2013, Регламент (ЕС) № 1305/2013 на Европейския парламент и на Съвета (5) и бъдещия правен акт на Съюза за установяване на условията за финансова подкрепа за политиката в областта на морското дело и рибарството за програмния период 2014—2020 („Регламента за ЕФМДР“).
   2.   Информацията, предоставена в електронните формуляри, вградени в SFC2014 (наричана по-нататък „структурирани данни“), не може да бъде заменена от неструктурирани данни, включително използване на електронни препратки или други видове неструктурирани данни, като например прилагане на документи или изображения. Когато дадена държава членка предаде една и съща информация под формата на структурирани данни и неструктурирани данни, в случай на несъответствия се използват структурираните данни.
   Член 3
   Функциониране на SFC2014
   1.   Комисията, органите, определени от държавата членка в съответствие с член 59, параграф 3 от Регламент (ЕС, Евратом) № 966/2012 на Европейския парламент и на Съвета (6), член 123 от Регламент (ЕС) № 1303/2013 и член 65, параграф 2 от Регламент (ЕС) № 1305/2013, както и организациите, на които са делегирани функции на тези органи, въвеждат в SFC2014 информацията, за чието предаване отговарят, и всички актуализации в нея.
   2.   Всяка информация, предавана на Комисията, следва да се проверява и предоставя от лице, различно от лицето, което е въвело съответните данни за предаване. Това разделение на функциите се поддържа от SFC2014 или от информационните системи за управление и контрол на държавата членка, които са автоматично свързани със SFC2014.
   3.   Държавите членки определят на национално или регионално ниво или и на двете нива лице или лица, които са отговорни за управлението на правата за достъп до SFC2014 и които имат следните задачи:

               а)

               да идентифицират потребителите, подали искане за достъп, като се уверяват, че те действително са служители на съответната организация;

               б)

               да информират потребителите за техните задължения да поддържат сигурността на системата;

               в)

               да проверяват дали потребителите имат право на привилегиите на изискваното ниво в зависимост от техните задачи и позицията им в йерархията;

               г)

               да отправят искане за прекратяване на правата на достъп, когато вече не са необходими или липсва основание за достъп;

               д)

               да докладват своевременно за всяко съмнително събитие, което би могло да накърни сигурността на системата;

               е)

               да гарантират постоянно точността на данните за идентификация на потребителите, като докладват за всяка промяна;

               ж)

               да вземат необходимите предпазни мерки за защита на данните и търговската тайна в съответствие с разпоредбите на Съюза и националните разпоредби;

               з)

               да информират Комисията за всички промени, които засягат способността на органите на държавите членки или потребителите на SFC2014 да изпълняват задълженията по параграф 1 или личната им способност да изпълняват задълженията по букви а)—ж).

         4.   Обменът на данни и трансакциите се извършват задължително с електронен подпис по смисъла на Директива 1999/93/ЕО на Европейския парламент и на Съвета (7). Държавите членки и Комисията признават юридическата валидност и допустимостта на използвания в SFC2014 електронен подпис като доказателство в съдебни производства.
   Информацията, обработена чрез SFC2014, трябва да бъде в съответствие с разпоредбите за защита на неприкосновеността на личния живот и личните данни за физически лица и търговската тайна за юридически лица в съответствие с Директива 2002/58/ЕО на Европейския парламент и на Съвета (8), Директива 2009/136/ЕО на Европейския парламент и на Съвета (9), Директива 1995/46/ЕО на Европейския парламент и на Съвета (10) и Регламент (ЕО) № 45/2001.
   Член 4
   Характеристики на SFC2014
   С цел да се гарантира ефикасен и ефективен електронен обмен на информация SFC2014 трябва да има следните характеристики:

               а)

               интерактивни формуляри или предварително попълнени от системата формуляри въз основа на данни, които предварително са записани в системата;

               б)

               автоматични изчисления, когато те намаляват усилията за въвеждане на данни от страна на потребителите;

               в)

               вградени автоматични средства за контрол, които проверяват вътрешната съгласуваност на предаваните данни и съгласуваността им с приложимите правила;

               г)

               генерирани от системата сигнали, които предупреждават потребителите на SFC2014, че определени действия могат или не могат да бъдат извършени;

               д)

               онлайн проследяване на състоянието на обработката на информацията, въведена в системата;

               е)

               наличност на данни за минали периоди по отношение на цялата информация, въведена за дадена оперативна програма.

         Член 5
   Предаване на данни чрез SFC2014
   1.   SFC2014 е достъпна за всички държави членки и Комисията или пряко чрез интерактивен потребителски интерфейс (т.е. уеб приложение), или чрез технически интерфейс, използващ предварително зададени протоколи (т.е. уеб услуги), който позволява автоматично синхронизиране и предаване на данни между информационните системи на държавите членки и SFC2014.
   2.   Датата на електронното предаване на информацията от държавата членка до Комисията, както и обратното, се счита за датата на подаване на съответния документ.
   3.   При непреодолима сила, неизправност на SFC2014 или липса на връзка със SFC2014 за период, по-дълъг от един работен ден през последната седмица преди изтичане на нормативно определен срок за подаване на информация, или в периода 23—31 декември, или по-дълъг от пет работни дни в останалите случаи, обменът на информация между държавите членки и Комисията може да се извършва на хартиен носител, като се използват моделите, форматите и образците, посочени в член 2, параграф 1 от настоящия регламент.
   Когато неизправността на електронната система за обмен на данни или причината за непреодолимата сила бъде отстранена или връзката с тази система бъде възстановена, съответната страна незабавно въвежда в SFC2014 информацията, която вече е изпратена на хартиен носител.
   4.   В случаите по параграф 3 датата на пощенското клеймо се счита за датата на подаване на съответния документ.
   Член 6
   Сигурност на данните, предавани чрез SFC2014
   1.   Комисията установява политика за сигурността на информационните технологии за SFC2014 (наричана по-нататък „политика за сигурността на ИТ за SFC2014“), приложима към персонала, използващ SFC2014 по силата на съответните разпоредби на Съюза, по-конкретно Решение C(2006) 3602 на Комисията (11) и разпоредбите за изпълнението му. Комисията определя лице или лица, отговорни за определяне, поддържане и осигуряване на правилното прилагане на политиката за сигурността по отношение на SFC2014.
   2.   Държавите членки и европейските институции, различни от Комисията, които са получили право на достъп до SFC2014, спазват условията за сигурността на ИТ, които са публикувани в портала на SFC2014, и мерките, които се прилагат в рамките на SFC2014 от Комисията, за да се гарантира сигурността на предаването на данни, по-специално във връзка с използването на техническия интерфейс, посочен в член 5, параграф 1 от настоящия регламент.
   3.   Държавите членки и Комисията изпълняват и осигуряват ефективността на мерките за сигурност, приети за защита на данните, които са съхранили и предали чрез SFC2014.
   4.   Държавите членки установяват политики за информационната сигурност на национално, регионално или местно равнище, които обхващат достъпа до SFC2014 и автоматичното въвеждане на данни в нея, като гарантират наличие на минимален набор от изисквания за сигурност. Тези политики за сигурността на ИТ на национално, регионално или местно равнище може да препращат към други документи по сигурността. Всяка държава членка трябва да гарантира, че тези политики за сигурността на ИТ се прилагат за всички органи, използващи SFC2014.
   5.   Посочените политики за сигурността на ИТ на национално, регионално или местно равнище включват:

               а)

               аспектите, свързани със сигурността на ИТ в работата, извършвана от лицето или лицата, отговорни за управлението на правата на достъп по член 3, параграф 3 от настоящия регламент, в случай на пряко използване;

               б)

               в случай на национални, регионални или местни компютърни системи, свързани към SFC2014 чрез техническия интерфейс по член 5, параграф 1 от настоящия регламент — мерките за сигурност за тези системи, които позволяват да бъдат приведени в съответствие с изискванията за сигурност на SFC2014.

         За целите на буква б) от първа алинея според случая трябва да бъдат обхванати следните аспекти на политиката за сигурността на ИТ:

               а)

               физическата сигурност;

               б)

               контрол на носителите на данни и на достъпа;

               в)

               контрол на съхранението;

               г)

               контрол на достъпа и паролите;

               д)

               мониторинг;

               е)

               взаимосвързаност с SFC2014;

               ж)

               съобщителна инфраструктура;

               з)

               управление на човешките ресурси преди наемане на работа, по време на работа и след напускането на работата;

               и)

               управление на извънредни ситуации.

         6.   Посочените политики за сигурността на ИТ на национално, регионално или местно равнище се изготвят въз основа на оценка на риска, а мерките, описани в рамките на тези политики, трябва да бъдат пропорционални на установените рискове.
   7.   Документите, в които се определят политиките за сигурността на ИТ на национално, регионално или местно равнище, се предоставят на разположение на Комисията при поискване.
   8.   Държавите членки определят на национално или регионално ниво лице или лица, отговорни за поддържане и осигуряване на прилагането на политиките за сигурността на ИТ на национално, регионално или местно равнище. Това лице или тези лица изпълняват задачите на лице/лица за контакт с определеното от Комисията лице или лица по член 6, параграф 1 от настоящия регламент.
   9.   Както политиката за сигурността на ИТ за SFC2014, така и съответните политики за сигурността на ИТ на национално, регионално или местно равнище се актуализират при промени в технологиите, при установяване на нови заплахи или при други значими промени. При всички положения те трябва да бъдат преглеждани веднъж годишно, за да се гарантира, че продължават да бъдат адекватни.

      ГЛАВА II

         Разпоредби за изпълнение на Регламент (ЕС) № 1299/2013

   НОМЕНКЛАТУРА НА КАТЕГОРИИТЕ ИНТЕРВЕНЦИИ
   (Оправомощаване съгласно член 8, параграф 2, втора алинея от Регламент (ЕС) № 1299/2013)
   Член 7
   Категории интервенции по цел „Европейско териториално сътрудничество“
   Номенклатурата на категориите интервенции по член 8, параграф 2, втора алинея от Регламент (ЕС) № 1299/2013 се съдържа в приложението към настоящия регламент.

      ГЛАВА III

   ЗАКЛЮЧИТЕЛНА РАЗПОРЕДБА
   Член 8
   Настоящият Регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 февруари 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 320.

      (2)  ОВ L 347, 20.12.2013 г., стр. 259.

      (3)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).

      (4)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (5)  Регламент (ЕС) № 1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (OB L 347, 20.12.2013 г., стр. 487).

      (6)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (7)  Директива 1999/93/ЕО на Европейския парламент и на Съвета от 13 декември 1999 г. относно правната рамка на Общността за електронните подписи (ОВ L 13, 19.1.2000 г., стр. 12).

      (8)  Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронните комуникации) (ОВ L 201, 31.7.2002 г., стр. 37).

      (9)  Директива 2009/136/ЕО на Европейския парламент и на Съвета от 25 ноември 2009 г. за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги, Директива 2002/58/ЕО относно обработката на лични данни и защита на правото на неприкосновеност на личния живот в сектора на електронните комуникации и Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите (OJ L 337, 18.12.2009 г., стр. 11)

      (10)  Директива 1995/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995, стр. 31).

      (11)  Решение на Комисията C(2006) 3602 от 16 август 2006 г. относно сигурността на информационните системи, използвани от Европейската комисия.

      ПРИЛОЖЕНИЕ

         Номенклатура за категориите интервенции на Европейския фонд за регионално развитие по цел „Европейско териториално сътрудничество“

      ТАБЛИЦА 1:   КОДОВЕ ПО ИЗМЕРЕНИЕТО „ОБЛАСТ НА ИНТЕРВЕНЦИЯ“

                  1.   ОБЛАСТ НА ИНТЕРВЕНЦИЯ

                  I.   Производствени инвестиции:

                  001

                  Общи производствени инвестиции в малки и средни предприятия (МСП)

                  002

                  Научноизследователски и иновационни процеси в големи предприятия

                  003

                  Производствени инвестиции в големи предприятия, свързани с нисковъглеродната икономика

                  004

                  Производствени инвестиции, свързани със сътрудничеството между големи предприятия и МСП за разработване на продукти и услуги на информационните и комуникационните технологии (ИКТ), електронната търговия и повишаването на търсенето на ИКТ.

                  II.   Инфраструктура, осигуряваща основни услуги, и свързани с нея инвестиции:

                     Енергийна инфраструктура

                  005

                  Електроенергия (съхранение и пренос)

                  006

                  Електроенергия (съхранение и пренос чрез TEN-E — трансевропейската енергийна мрежа)

                  007

                  Природен газ

                  008

                  Природен газ (TEN-E)

                  009

                  Енергия от възобновяеми източници: вятър

                  010

                  Енергия от възобновяеми източници: слънце

                  011

                  Енергия от възобновяеми източници: биомаса

                  012

                  Други видове енергия от възобновяеми източници (включително водноелектрическа, геотермална и морска енергия) и интегриране на енергията от възобновяеми източници (включително съхранение, инфраструктура за технологията „електроенергия в газ“ и за водород от възобновяеми източници)

                  013

                  Обновяване на обществената инфраструктура с цел повишаване на енергийната ефективност, демонстрационни проекти и подкрепящи мерки

                  014

                  Обновяване на наличния жилищен фонд с цел повишаване на енергийната ефективност, демонстрационни проекти и подкрепящи мерки

                  015

                  Интелигентни системи за разпределение на електроенергия със средно и ниско напрежение (включително интелигентни мрежи и ИКТ системи)

                  016

                  Високоефективно комбинирано производство на енергия и централно отопление

                     Инфраструктура, свързана с опазването на околната среда

                  017

                  Управление на битови отпадъци (включващо мерки за минимизиране, сортиране и рециклиране на отпадъците)

                  018

                  Управление на битови отпадъци (включващо мерки за механично-биологична обработка, термична обработка, изгаряне и депониране на отпадъците)

                  019

                  Управление на търговски, промишлени и опасни отпадъци

                  020

                  Осигуряване на питейна вода (инфраструктура за добив, обработване, съхранение и разпределение)

                  021

                  Управление на водите и опазване на питейната вода (включително управление на речните басейни, водоснабдяване, специфични мерки за адаптиране към изменението на климата, отчитане на потреблението на централно равнище и равнище отделен потребител, системи за таксуване и намаляване на течовете)

                  022

                  Обработка на отпадъчни води

                  023

                  Мерки,свързани с опазването на околната среда, които са насочени към намаляване и/или предотвратяване на емисиите на парникови газове (включващи обработване и съхранение на метан и компостиране)

                     Транспортна инфраструктура

                  024

                  Железопътен транспорт (основна мрежа на TEN-T — трансевропейската транспортна мрежа)

                  025

                  Железопътен транспорт (цялостна мрежа на TEN-T)

                  026

                  Друг железопътен транспорт

                  027

                  Подвижен железопътен състав

                  028

                  Магистрали и пътища на TEN-T — основна мрежа (ново строителство)

                  029

                  Магистрали и пътища на TEN-T — цялостна мрежа (ново строителство)

                  030

                  Второстепенни пътни връзки към пътната мрежа и възли на TEN-T (ново строителство)

                  031

                  Други национални и регионални пътища (ново строителство)

                  032

                  Местни пътища за достъп (ново строителство)

                  033

                  Реконструиран или подобрен път на TEN-T

                  034

                  Друг реконструиран или ремонтиран път (магистрала, национален, регионален или местен път)

                  035

                  Мултимодален транспорт (TEN-T)

                  036

                  Мултимодален транспорт

                  037

                  Летища (TEN-T) (1)

                  038

                  Други летища (1)

                  039

                  Морски пристанища (TEN-T)

                  040

                  Други морски пристанища

                  041

                  Вътрешни водни пътища и пристанища (TEN-T)

                  042

                  Вътрешни водни пътища и пристанища (регионални и местни)

                     Устойчив транспорт

                  043

                  Инфраструктура за екологосъобразен градски транспорт и насърчаване (включително оборудване и подвижен състав)

                  044

                  Интелигентни транспортни системи (включително въвеждане на управление на търсенето, системи за събиране на такси, ИТ системи за наблюдение, контрол и информиране)

                     Инфраструктура на информационни и комуникационни технологии (ИКТ)

                  045

                  ИКТ: Основна/преносна мрежа

                  046

                  ИКТ: Високоскоростна широколентова мрежа (абонатен достъп/абонатна линия; >/= 30 Mbps)

                  047

                  ИКТ: Свръхвисокоскоростна широколентова мрежа (абонатен достъп/абонатна линия; >/= 100 Mbps)

                  048

                  ИКТ: Други видове ИКТ инфраструктура/широкомащабни компютърни ресурси/оборудване (включително електронна инфраструктура, центрове и сензори за данни; също така, когато са вградени в друга инфраструктура, като например научноизследователски съоръжения, инфраструктура, свързана с опазването на околната среда, и социална инфраструктура)

                  III.   Социална, здравна и образователна инфраструктура и свързаните с нея инвестиции:

                  049

                  Образователна инфраструктура в областта на висшето образование

                  050

                  Образователна инфраструктура в областта на професионалното образование и обучение и ученето за възрастни

                  051

                  Образователна инфраструктура в областта на училищното образование (основно и общо средно образование)

                  052

                  Инфраструктура в областта на образованието и грижите в ранна детска възраст

                  053

                  Здравна инфраструктура

                  054

                  Жилищна инфраструктура

                  055

                  Друга инфраструктура, която допринася за регионалното и местното развитие

                  IV.   Развитие на вътрешния потенциал:

                     Научноизследователска и развойна дейност и иновации

                  056

                  Инвестиции в инфраструктура, капацитет и оборудване в МСП, пряко свързани с научноизследователски и иновационни дейности

                  057

                  Инвестиции в инфраструктура, капацитет и оборудване в големи дружества, пряко свързани с научноизследователски и иновационни дейности

                  058

                  Инфраструктура за научни изследвания и иновации (публична)

                  059

                  Инфраструктура за научни изследвания и иновации (частна, включително научни паркове)

                  060

                  Научноизследователски и иновационни дейности в публични научноизследователски центрове и центрове на компетентност, включително изграждане на мрежи

                  061

                  Научноизследователски и иновационни дейности в частни научноизследователски центрове, включително изграждане на мрежи

                  062

                  Трансфер на технологии и сътрудничество между университети и предприятия, основно в полза на МСП

                  063

                  Подкрепа за клъстери и бизнес мрежи, основно в полза на МСП

                  064

                  Научноизследователски и иновационни процеси в МСП (включително схеми за ваучери, както и иновации в процесите, проектирането и сектора на услугите и социални иновации)

                  065

                  Инфраструктура и процеси за научни изследвания и иновации, трансфер на технологии и сътрудничество в предприятия с акцент върху нисковъглеродната икономика и устойчивостта към изменението на климата

                     Развитие на стопанската дейност

                  066

                  Специализирани услуги на МСП и групи от МСП (включително услуги за управление, маркетинг и проектиране)

                  067

                  Развитие на дейността на МСП, подкрепа за предприемачеството и създаването на предприятия (включително подкрепа за отделяне и разделяне на предприятия)

                  068

                  Енергийна ефективност и демонстрационни проекти в МСП и спомагателни мерки

                  069

                  Подкрепа за благоприятни за околната среда производствени процеси и ефективно използване на ресурсите в МСП

                  070

                  Развитие и насърчаване на предприятия, специализирани в предоставянето на услуги, които допринасят за нисковъглеродна икономика и устойчивост към изменението на климата (включително подкрепа за такива услуги)

                  071

                  Повишаване на енергийната ефективност в големите предприятия

                  072

                  Стопанска инфраструктура за МСП (включително промишлени паркове и обекти)

                  073

                  Подкрепа за социални предприятия (МСП)

                  074

                  Развитие и популяризиране на туристически активи в МСП

                  075

                  Развитие и популяризиране на туристически услуги във или за МСП

                  076

                  Развитие и популяризиране на културни и творчески активи в МСП

                  077

                  Развитие и популяризиране на културни и творчески услуги във или за МСП

                     Информационни и комуникационни технологии (ИКТ) — насърчаване на търсенето, приложения и услуги

                  078

                  Услуги и приложения за електронно управление (включително електронни обществени поръчки, ИКТ мерки за подкрепа за реформата на публичната администрация, сигурност в кибернетичното пространство, мерки за неприкосновеност на личния живот и доверие, електронно правосъдие и електронна демокрация)

                  079

                  Достъп до информация в обществения сектор (включително открити данни в областта на електронната култура, цифровите библиотеки, електронното съдържание и електронния туризъм)

                  080

                  Електронно приобщаване, електронна достъпност, услуги и приложения в областта на електронното учене и електронното образование, грамотност в областта на цифровите технологии

                  081

                  ИКТ решения, насочени към активен живот на възрастните хора и остаряване в добро здраве, и услуги и приложения в областта на електронното здравеопазване (включително електронни здравни грижи и интелигентна заобикаляща среда)

                  082

                  ИКТ услуги и приложения за МСП (включително електронна търговия, електронен бизнес и бизнес процеси в мрежа), „живи лаборатории“, интернет предприемачи и нови ИКТ предприятия

                     Околна среда

                  083

                  Мерки, свързани с качеството на въздуха

                  084

                  Комплексно предотвратяване и контрол на замърсяването (КПКЗ)

                  085

                  Опазване и укрепване на биологичното разнообразие, опазване на природата и екологосъобразна инфраструктура

                  086

                  Опазване, възстановяване и устойчиво използване на зони по „Натура 2000“

                  087

                  Мерки за адаптиране към изменението на климата и превенция и управление на рискове, свързани с климата, например ерозия, пожари, наводнения, бури и суша, включително повишаване на осведомеността, системи и инфраструктури за гражданска защита и управление на бедствия

                  088

                  Превенция и управление на природни рискове, които не са свързани с климата (т.е. земетресения), и рискове, свързани с човешки дейности (например технологични аварии), включително повишаване на осведомеността, системи и инфраструктури за гражданска защита и управление на бедствия

                  089

                  Рехабилитация на индустриални площи и замърсени земи

                  090

                  Велосипедни и пешеходни алеи

                  091

                  Развитие и насърчаване на туристическия потенциал на природни територии

                  092

                  Опазване, развитие и популяризиране на публични туристически активи

                  093

                  Развитие и популяризиране на публични туристически услуги

                  094

                  Опазване, развитие и популяризиране на публични активи в областта на културата и културното наследство

                  095

                  Развитие и популяризиране на публични услуги в областта на културата и културното наследство

                     Друго

                  096

                  Институционален капацитет на публичните администрации и публичните служби, свързани с изпълнението на дейността на ЕФРР, или действия в подкрепа на инициативи на ЕСФ за институционален капацитет

                  097

                  Инициативи за водено от общностите местно развитие в градски и селски райони

                  098

                  Най-отдалечени региони: компенсиране на допълнителните разходи вследствие на ограничения достъп и териториалната разпокъсаност

                  099

                  Най-отдалечени региони: специфични действия за компенсиране на допълнителните разходи вследствие на фактори, свързани с размера на пазара

                  100

                  Най-отдалечени региони: подкрепа за компенсиране на допълнителните разходи, свързани с климатичните условия, и затруднения вследствие на релефа

                  101

                  Кръстосано финансиране по ЕФРР (подкрепа за свързани с ЕСФ действия, необходими за задоволителното изпълнение на частта на ЕФРР от операцията и пряко свързани с нея)

                  V.   Насърчаване на устойчивата и качествена заетост и подкрепа за мобилността на работната сила:

                  102

                  Достъп до заетост за търсещите работа и за неактивните лица, включително трайно безработните и лицата, отдалечени от пазара на труда, а също и чрез местни инициативи за заетост и подкрепа за мобилността на работната сила

                  103

                  Устойчиво интегриране на пазара на труда на младите хора, в частност тези, които не са ангажирани с трудова дейност, образование или обучение, включително младите хора, изложени на риск от социално изключване, и младите хора от маргинализирани общности, включително чрез прилагане на схемата за гаранция за младежта

                  104

                  Самостоятелна заетост, предприемачество и създаване на предприятия, включително иновативни микро-, малки и средни предприятия

                  105

                  Равенство между мъжете и жените във всички области, включително в достъпа до заетост, напредъка в кариерата, съчетаване на професионалния и личния живот и насърчаване на равно заплащане за равен труд

                  106

                  Приспособяване на работниците, предприятията и предприемачите към промените

                  107

                  Активен живот на възрастните хора и остаряване в добро здраве

                  108

                  Модернизиране на институциите на пазара на труда, като публични и частни служби по заетостта, и повишаване на адекватността спрямо потребностите на пазара на труда, включително чрез действия за повишаване на транснационалната мобилност на работната сила, както и чрез схеми за мобилност и по-добро сътрудничество между институциите и съответните заинтересовани страни

                  VI.   Насърчаване на социалното приобщаване, борба с бедността и всяка форма на дисриминация:

                  109

                  Активно приобщаване, включително с оглед насърчаване на равните възможности и активното участие и по-добрата пригодност за работа

                  110

                  Социално-икономическа интеграция на маргинализирани общности като ромите

                  111

                  Борба срещу всички форми на дискриминация и насърчаване на равенството на възможностите

                  112

                  Повишаване на достъпа до услуги, които са на приемлива цена, устойчиви и висококачествени, включително здравни и социални услуги от общ интерес

                  113

                  Насърчаване на социалното предприемачество и на професионалната интеграция в социалните предприятия и насърчаване на социалната и солидарна икономика с цел улесняване на достъпа до заетост

                  114

                  Стратегии за водено от общностите местно развитие

                  VII.   Инвестиции в образование, обучение и професионално обучение за придобиване на умения и учене през целия живот:

                  115

                  Намаляване и предотвратяване на преждевременното напускане на училище и насърчаване на равния достъп до висококачествено предучилищно, основно и средно образование, включващо формални, неформални и неофициални процеси на учене за повторно включване в образователната и обучителната система

                  116

                  Подобряване на качеството и ефективността на и достъпа до висшето и равностойното на него образование с цел увеличаване на участието и подобряване на равнищата на образование, по-специално за групите в неравностойно положение

                  117

                  Подобряване на равния достъп до възможностите за учене през целия живот за всички възрастови групи във формален, неформален и неофициален вид, осъвременяване на познанията, уменията и компетенциите на работната ръка, както и насърчаване на гъвкави процеси на учене, включително чрез професионална ориентация и утвърждаване на придобитите компетенции

                  118

                  Подобряване на системите за образование и обучение спрямо пазара на труда, улесняване на прехода от образование към работа и укрепване на професионалното образование и системите на обучение, както и тяхното качество, включително чрез механизми за предвиждане на уменията, адаптиране на учебните програми и създаване и развитие на основаващи се на работата системи за учене, включително двойни системи на учене и схеми за чиракуване

                  VIII.   Засилване на институционалния капацитет на публичните органи и заинтересовани страни и ефективна публична администрация:

                  119

                  Инвестиции в институционален капацитет и в ефективността на публичните администрации и публичните служби на национално, регионално и местно равнище с цел осъществяването на реформи и постигането на по-добро регулиране и добро управление

                  120

                  Изграждане на капацитет по отношение на всички заинтересовани страни, които изпълняват политики в областта на образованието, ученето през целия живот, обучението и политиките в областта на заетостта или социалната сфера, включително чрез секторни и териториални пактове за мобилизиране с цел осъществяването на реформи на национално, регионално и местно равнище

                  IХ.   Техническа помощ:

                  121

                  Подготовка, изпълнение, наблюдение и контрол

                  122

                  Оценка и проучвания

                  123

                  Информиране и комуникация

      ТАБЛИЦА 2:   КОДОВЕ ПО ИЗМЕРЕНИЕТО „ФОРМА НА ФИНАНСИРАНЕ“

                  2.   ФОРМА НА ФИНАНСИРАНЕ

                  01

                  Безвъзмездни средства

                  02

                  Средства, подлежащи на възстановяване

                  03

                  Подкрепа чрез финансови инструменти: рисково инвестиране и дялов капитал или еквивалентен инструмент

                  04

                  Подкрепа чрез финансови инструменти: заем или еквивалентен инструмент

                  05

                  Подкрепа чрез финансови инструменти: гаранция или еквивалентен инструмент

                  06

                  Подкрепа чрез финансови инструменти: лихвена субсидия, субсидия за гаранционна такса, техническа помощ или еквивалентен инструмент

                  07

                  Награда

      ТАБЛИЦА 3:   КОДОВЕ ПО ТЕРИТОРИАЛНОТО ИЗМЕРЕНИЕ

                  3.   ТИП НА ТЕРИТОРИЯТА

                  01

                  Големи градски райони (гъстонаселени, с население > 50 000 души)

                  02

                  Малки градски райони (среднонаселени, с население > 5 000 души)

                  03

                  Селски райони (слабонаселени)

                  04

                  Макрорегионален район за сътрудничество

                  05

                  Сътрудничество в райони по национални или регионални програми в национален контекст

                  06

                  Транснационално сътрудничество по ЕСФ

                  07

                  Не се прилага

      ТАБЛИЦА 4:   КОДОВЕ ПО ИЗМЕРЕНИЕТО „МЕХАНИЗМИ ЗА ТЕРИТОРИАЛНО ИЗПЪЛНЕНИЕ“

                  4.   МЕХАНИЗМИ ЗА ТЕРИТОРИАЛНО ИЗПЪЛНЕНИЕ

                  01

                  Интегрирани териториални инвестиции — градски райони

                  02

                  Други интегрирани подходи за устойчиво развитие на градските райони

                  03

                  Интегрирани териториални инвестиции — други

                  04

                  Други интегрирани подходи за устойчиво развитие на селските райони

                  05

                  Други интегрирани подходи за устойчиво развитие на градските/ селските райони

                  06

                  Инициативи за водено от общностите местно развитие

                  07

                  Не се прилага

      ТАБЛИЦА 5:   КОДОВЕ ПО ИЗМЕРЕНИЕТО „ТЕМАТИЧНА ЦЕЛ“

                  5.   ТЕМАТИЧНА ЦЕЛ (ЕФРР и Кохезионен фонд)

                  01

                  Засилване на научноизследователската дейност, развойната дейност в областта на технологиите и иновациите

                  02

                  Подобряване на достъпа до информационни и комуникационни технологии и на тяхното използване и качество

                  03

                  Повишаване на конкурентоспособността на малките и средните предприятия

                  04

                  Подпомагане на преминаването към нисковъглеродна икономика във всички сектори

                  05

                  Насърчаване на адаптацията към изменението на климата и превенцията и управлението на риска

                  06

                  Съхраняване и опазване на околната среда и насърчаване на ресурсната ефективност

                  07

                  Насърчаване на устойчивия транспорт и премахване на участъците с недостатъчен капацитет във всички ключови мрежови инфраструктури

                  08

                  Насърчаване на устойчивата и качествена заетост и подкрепа за мобилността на работната сила

                  09

                  Насърчаване на социалното приобщаване, борба с бедността и всяка форма на дискриминация

                  10

                  Инвестиране в образованието, в обучението, включително професионалното обучение за придобиване на умения, и в ученето през целия живот

                  11

                  Повишаване на институционалния капацитет на публичните органи и заинтересованите страни и допринасяне за ефикасността на публичната администрация

                  12

                  Не се прилага (само техническа помощ)

      ТАБЛИЦА 6:   КОДОВЕ ПО ИЗМЕРЕНИЕТО „СТОПАНСКА ДЕЙНОСТ“

                  6.   СТОПАНСКА ДЕЙНОСТ

                  01

                  Селско и горско стопанство

                  02

                  Рибарство и аквакултури

                  03

                  Производство на хранителни продукти и напитки

                  04

                  Производство на текстил и текстилни изделия

                  05

                  Производство на транспортно оборудване

                  06

                  Производство на компютърна техника, електронни и оптични продукти

                  07

                  Други некласифицирани производствени отрасли

                  08

                  Строителство

                  09

                  Минно дело и добивна промишленост (включително добив на суровини за производство на енергия)

                  10

                  Електрическа енергия, газообразни горива, топлинна енергия и климатизация

                  11

                  Доставяне на води, канализационни услуги, управление на отпадъци и възстановяване

                  12

                  Транспорт и складиране

                  13

                  Информационни и комуникационни дейности, включително телекомуникации, информационни услуги, компютърно програмиране, консултантска дейност и свързаните с тях дейности

                  14

                  Търговия на едро и дребно

                  15

                  Туризъм, хотелиерство и ресторантьорство

                  16

                  Финансови и застрахователни дейности

                  17

                  Недвижими имоти, отдаване под наем и услуги за предприятията

                  18

                  Публична администрация

                  19

                  Образование

                  20

                  Хуманно здравеопазване

                  21

                  Социална работа, колективни, социални и персонални услуги

                  22

                  Дейности, свързани с околната среда и изменението на климата

                  23

                  Изкуство, развлечения, творчески индустрии и отдих

                  24

                  Други услуги, некласифицирани другаде

      ТАБЛИЦА 7:   КОДОВЕ ПО ИЗМЕРЕНИЕТО „МЕСТОПОЛОЖЕНИЕ“

                  7.   МЕСТОПОЛОЖЕНИЕ (2)

                  Код

                  Местоположение

                  Код на региона или района, в който e установена/протича операцията, както е определено в класификацията на териториалните единици за статистически цели (NUTS) в приложението към Регламент (ЕО) № 1059/2003 на Европейския парламент и на Съвета (2)

         (1)  Ограничение до инвестиции, свързани с опазването на околната среда, или придружени от инвестиции, необходими за смекчаване или намаляване на отрицателното въздействие върху околната среда.

         (2)  Регламент (ЕО) № 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (ОВ L 154, 21.6.2003 г., стр. 1).


title: Регламент за изпълнение (ЕС) 2015/677 на Комисията от 23 април 2015 година относно класирането на някои стоки в Комбинираната номенклатура

text:
               30.4.2015

               BG

               Официален вестник на Европейския съюз

               L 111/21

         РЕГЛАМЕНТ ЗА ИЗПЪЛНЕНИЕ (ЕС) 2015/677 НА КОМИСИЯТА
   от 23 април 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона (1) от таблицата в приложението, следва да бъдат класирани в кода по КН, посочен в колона (2), на основание на посоченото в колона (3) от същата таблица.

               (4)

               Целесъобразно е да се предвиди обвързващата тарифна информация, която е издадена във връзка с обхванатите от настоящия регламент стоки, но която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона (1) от таблицата в приложението, се класират в Комбинираната номенклатура в кода по КН, посочен в колона (2) от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 април 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Изделие, състоящо се от четири крака за маса от неблагороден метал, фиксирани с винтове към четири метални планки, които ги придържат скрепени помежду им.
                  За предотвратяване на хлъзгането и за опазване на пода долният край на всеки крак е покрит с гума.
                  Горните краища на краката имат отвори за винтове, за да се осигури възможност за поставяне на плот за маса.

                      (1) Вж. изображението.

                  9403 90 10

                  Класирането се определя въз основа на общи правила 1 и 6 за тълкуване на Комбинираната номенклатура и на описанието на кодове по КН 9403, 9403 90 и 9403 90 10.
                  Класирането като готова мебел се изключва, защото изделието не съдържа един основен елемент, а именно плота за маса.
                  Поради това изделието трябва да бъде класирано в код по КН 9403 90 10 като метална част за мебели.

         (1)  Изображението е само за информация.


title: Регламент за изпълнение (ЕC) № 279/2011 на Комисията от 21 март 2011 година за определяне на коефициента на разпределение за издаването на лицензии за внос, заявени в периода от 1 до 7 март 2011 г. , за захарни продукти в рамките на някои тарифни квоти и за преустановяване на подаването на заявления за такива лицензии

text:
               22.3.2011

               BG

               Официален вестник на Европейския съюз

               L 76/48

         РЕГЛАМЕНТ ЗА ИЗПЪЛНЕНИЕ (ЕC) № 279/2011 НА КОМИСИЯТА
   от 21 март 2011 година
   за определяне на коефициента на разпределение за издаването на лицензии за внос, заявени в периода от 1 до 7 март 2011 г., за захарни продукти в рамките на някои тарифни квоти и за преустановяване на подаването на заявления за такива лицензии
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като взе предвид Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (3), и по-специално член 5, параграф 2 от него,
   като има предвид, че:

               (1)

               Количествата, обхванати от заявленията за лицензии за внос, подадени до компетентните органи от 1 до 7 март 2011 г. в съответствие с Регламент (ЕО) № 891/2009, превишават наличното количество с пореден номер 09.4320.

               (2)

               При тези обстоятелства, в съответствие с Регламент (ЕО) № 1301/2006 следва да бъде определен коефициент на разпределение за подлежащите на издаване лицензии по отношение на пореден номер 09.4320. В съответствие с Регламент (ЕО) № 891/2009, до края на пазарната година следва да се преустанови подаването на допълнителни заявления за лицензии за посочения пореден номер,

         ПРИЕ НАСТОЯЩИЯ РЕГЛАМЕНТ:
   Член 1
   1.   Количествата, за които по силата на Регламент (ЕО) № 891/2009 са подадени заявления за лицензии за внос в периода от 1 до 7 март 2011 г., се умножават по коефициентите на разпределение, посочени в приложението към настоящия регламент.
   2.   Подаването на допълнителни заявления за лицензии, съответстващи на посочените в приложението поредни номера, се преустановява до края на 2010/11 пазарна година.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 март 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 254, 26.9.2009 г., стр. 82.

      ПРИЛОЖЕНИЕ
      „Захар от концесии по план CXL“

         Пазарна година 2010/2011

         Заявления, подадени от 1.3.2011 г. до 7.3.2011 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4317

                  Австралия

                  —

                  Преустановено

                  09.4318

                  Бразилия

                  —

                  Преустановено

                  09.4319

                  Куба

                  —

                  09.4320

                  Други трети държави

                  3,5075

                  Преустановено

                  09.4321

                  Индия

                  —

                  Преустановено

                              —

                              Не се прилага: в Комисията не е получено заявление за лицензия.

      „Захар от Балканите“

         Пазарна година 2010/2011

         Заявления, подадени от 1.3.2011 г. до 7.3.2011 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4324

                  Албания

                  —

                  09.4325

                  Босна и Херцеговина

                  —

                  09.4326

                  Сърбия

                      (1)

                  09.4327

                  Бивша югославска република Македония

                  —

                  09.4328

                  Хърватия

                      (1)

                              —

                              Не се прилага: в Комисията не е получено заявление за лицензия.

      „Захар от извънреден и индустриален внос“

         Пазарна година 2010/2011

         Заявления, подадени от 1.3.2011 г. до 7.3.2011 г.

                  Пореден №

                  Тип

                  Коефициент на разпределение
                  (в %)

                  Допълнителни заявления

                  09.4380

                  Извънреден внос

                  —

                  09.4390

                  Индустриален внос

                      (2)

                              —

                              Не се прилага: в Комисията не е получено заявление за лицензия.

         (1)  Не се прилага: заявленията не надхвърлят наличните количества и са изцяло удовлетворени.

         (2)  Не се прилага: заявленията не надхвърлят наличните количества и са изцяло удовлетворени.


title: Регламент за изпълнение (ЕС) № 682/2014 на Комисията от 20 юни 2014 година за изменение на Регламент (ЕС) № 37/2010 по отношение на субстанцията „клозантел“  Текст от значение за ЕИП

text:
               21.6.2014

               BG

               Официален вестник на Европейския съюз

               L 182/14

         РЕГЛАМЕНТ ЗА ИЗПЪЛНЕНИЕ (ЕС) № 682/2014 НА КОМИСИЯТА
   от 20 юни 2014 година
   за изменение на Регламент (ЕС) № 37/2010 по отношение на субстанцията „клозантел“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчни количества („МДСОК“) за фармакологичноактивните субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, трябва да бъдат установени в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храни от животински произход са посочени в приложението към Регламент (ЕС) № 37/2010 на Комисията (2).

               (3)

               Понастоящем субстанцията клозантел е включена в таблица 1 от приложението към Регламент (ЕС) № 37/2010 като разрешена субстанция за мускул, мазнина, черен дроб, бъбрек и мляко от животни от рода на говедата и овцете. Валидността на временните максимално допустими стойности на остатъчните количества от посочената субстанция, установени по отношение на млякото от животни от рода на говедата и овцете, изтече на 1 януари 2014 г.

               (4)

               Бяха представени допълнителни данни, които бяха оценени от Комитета по лекарствените продукти за ветеринарна употреба, в резултат на което той препоръча временните МДСОК за клозантел по отношение на млякото от животни от рода на говедата и овцете да бъдат установени като окончателни.

               (5)

               Поради това вписването за клозантел в таблица 1 от приложението към Регламент (ЕС) № 37/2010 следва да бъде съответно изменено.

               (6)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя съгласно посоченото в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юни 2014 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      ПРИЛОЖЕНИЕ
      В таблица 1 от приложението към Регламент (ЕС) № 37/2010 вписването за субстанцията клозантел се замества със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Клозантел

                     Клозантел

                     Говеда

                     1 000 μg/kg
                     3 000 μg/kg
                     1 000 μg/kg
                     3 000 μg/kg
                     45 μg/kg

                     Мускул
                     Мазнина
                     Черен дроб
                     Бъбрек
                     Мляко

                     НЯМА ВПИСВАНЕ

                     Противопаразитни средства/средства, действащи срещу ендопаразити“

                     Овце

                     1 500 μg/kg
                     2 000 μg/kg
                     1 500 μg/kg
                     5 000 μg/kg
                     45 μg/kg

                     Мускул
                     Мазнина
                     Черен дроб
                     Бъбрек
                     Мляко


title: Регламент за изпълнение (ЕС) № 904/2011 на Комисията от 7 септември 2011 година за определяне на коефициента на разпределение, приложим към подадените от 26 август 2011 година до 2 септември 2011 година заявления за лицензии за внос в рамките на тарифната квота за ечемик, открита с Регламент (ЕО) № 2305/2003

text:
               8.9.2011

               BG

               Официален вестник на Европейския съюз

               L 231/22

         РЕГЛАМЕНТ ЗА ИЗПЪЛНЕНИЕ (ЕС) № 904/2011 НА КОМИСИЯТА
   от 7 септември 2011 година
   за определяне на коефициента на разпределение, приложим към подадените от 26 август 2011 година до 2 септември 2011 година заявления за лицензии за внос в рамките на тарифната квота за ечемик, открита с Регламент (ЕО) № 2305/2003
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               С Регламент (ЕО) № 2305/2003 на Комисията (3) беше открита годишна тарифна квота за внос на 306 215 тона ечемик (пореден номер 09.4126).

               (2)

               От предоставената информация съгласно член 3, параграф 3 от Регламент (ЕО) № 2305/2003 следва, че заявленията, подадени от 26 август 2011 година, след 13 часа, до 2 септември 2011 година, 13 часа брюкселско време, съгласно член 3, параграф 1 от горепосочения регламент, се отнасят до количества, по-високи от наличните. Поради това следва да се определи до каква степен могат да бъдат издавани лицензии за внос, като се определи коефициентът на разпределение, който ще се прилага към заявените количества.

               (3)

               Уместно е също така да не се издават повече лицензии за внос по Регламент (ЕО) № 2305/2003 за текущия квотен период.

               (4)

               С цел да се гарантира ефективното управление на процедурата за издаване на лицензии за внос настоящият регламент следва да влезе в сила веднага след неговото публикуване,

         ПРИЕ НАСТОЯЩИЯ РЕГЛАМЕНТ:
   Член 1
   1.   За всяко заявление за лицензия за внос на ечемик, отнасящо се до квотата по Регламент (ЕО) № 2305/2003 и подадено от 26 август 2011 година, след 13 часа, до 2 септември 2011 година, 13 часа брюкселско време, следва да се издаде лицензия за заявените количества, към които е приложен коефициент на разпределение в размер на 77,115913 %.
   2.   Издаването на лицензии за количествата, заявени от 2 септември 2011 година, 13 часа брюкселско време, се прекратява за текущия квотен период.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 септември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 342, 30.12.2003 г., стр. 7.


title: Регламент за изпълнение (ЕС) № 701/2011 на Комисията от 20 юли 2011 година за поправка на Регламент (ЕС) № 1004/2010 за намаляване на някои риболовни квоти за 2010 г. поради свръхулов през предходната година

text:
               21.7.2011

               BG

               Официален вестник на Европейския съюз

               L 190/26

         РЕГЛАМЕНТ ЗА ИЗПЪЛНЕНИЕ (ЕС) № 701/2011 НА КОМИСИЯТА
   от 20 юли 2011 година
   за поправка на Регламент (ЕС) № 1004/2010 за намаляване на някои риболовни квоти за 2010 г. поради свръхулов през предходната година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграф 1 от него,
   като има предвид, че:

               (1)

               В приложението към Регламент (ЕО) № 1004/2010 на Комисията (2): следва да бъдат коригирани два реда, защото разтоварванията, извършени от естонските риболовни кораби в Испания и Дания, са декларирани невярно.

               (2)

               Поради това Регламент (ЕС) № 1004/2010 следва да бъде съответно изменен.

               (3)

               Необходимо е тези корекции да бъдат приложими от датата на влизане в сила на Регламент (ЕС) № 1004/2010, дотолкова доколкото са полезни за засегнатите лица.

               (4)

               Корекциите следва да бъдат приложими от датата на влизане в сила на настоящия регламент, дотолкова доколкото натоварват засегнатите лица,

         ПРИЕ НАСТОЯЩИЯ РЕГЛАМЕНТ:
   Член 1
   Таблицата в приложението към Регламент (ЕС) № 1004/2010 се изменя, както следва:

               1.

               Седмият ред се замества със:

                           „EST

                           RED

                           N3M

                           Морски костур

                           OPANO 3M

                           y

                           1 540,00

                           0,0

                           1 540,00

                           0,0

                           1 642,76

                           1 642,76

                           106,7 %

                           – 102,7

                           1 571,00

                           1 468“

               2.

               Осмият ред:

                           „EST

                           SPR

                           03A.

                           Копърка

                           IIIa

                           y

                           0,00

                           0,0

                           0,00

                           0,0

                           0,00

                           0,00

                           0,0 %

                           0,00

                           0,00

                           – 150,00

                           150“

                     се заличава.

         Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 юли 2011 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 1.

      (2)  ОВ L 291, 9.11.2010 г., стр. 31.


title: Регламент за изпълнение (ЕС) № 861/2011 на Комисията от 25 август 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година

text:
               26.8.2011

               BG

               Официален вестник на Европейския съюз

               L 220/18

         РЕГЛАМЕНТ ЗА ИЗПЪЛНЕНИЕ (ЕС) № 861/2011 НА КОМИСИЯТА
   от 25 август 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2010/11 пазарна година се определя от Регламент (ЕC) № 867/2010 на Комисията (3). Тези цени и мита са последно изменени с Регламент за изменение (ЕC) № 841/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент (ЕC) № 867/2010, за 2010/11 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 26 август 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 август 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 259, 1.10.2010 г., стр. 3.

      (4)  ОВ L 216, 23.8.2011 г., стр. 8.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 26 август 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  48,70

                  0,00

                  1701 11 90 (1)

                  48,70

                  0,29

                  1701 12 10 (1)

                  48,70

                  0,00

                  1701 12 90 (1)

                  48,70

                  0,00

                  1701 91 00 (2)

                  54,67

                  1,07

                  1701 99 10 (2)

                  54,67

                  0,00

                  1701 99 90 (2)

                  54,67

                  0,00

                  1702 90 95 (3)

                  0,55

                  0,19

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) 2016/666 на Комисията от 26 април 2016 година относно класирането на някои стоки в Комбинираната номенклатура

text:
                  29.4.2016

                  BG

                  Официален вестник на Европейския съюз

                  L 115/25

            РЕГЛАМЕНТ ЗА ИЗПЪЛНЕНИЕ (ЕС) 2016/666 НА КОМИСИЯТА
      от 26 април 2016 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 26 април 2016 година.

               За Комисията,

               от името на председателя,

            Stephen QUEST

               Генерален директор на генерална дирекция „Данъчно облагане и митнически съюз“

         (1)  ОВ L 256, 7.9.1987 г., стр. 1.

         (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

         ПРИЛОЖЕНИЕ

                     Описание на стоките

                     Класификация
                     (код по КН)

                     Основания

                     (1)

                     (2)

                     (3)

                     Статичен преобразувател в пластмасов корпус (т.нар. „адаптор за променлив/постоянен ток“), предназначен да преобразува променлив ток (AC) (100 — 240 V) в постоянен ток (DC) (12 V, 1,5 A).
                     Корпусът е снабден с щепсел за свързване към променливия ток и с електрически кабел с дължина 1,5 m, оборудван с конектор за постоянен ток, който позволява на адаптора за променлив/постоянен ток да се свързва към различни апарати.
                     Адапторът за променлив/постоянен ток е предназначен за електрозахранване на телевизионна приставка (set-top box). Може също да се използва за електрозахранване на различни други апарати, например апарати за телекомуникация, автоматични машини за обработка на данни, аудио/видеозапис или възпроизвеждане на звук, домакински уреди и радионавигационни апарати.
                     Вж. изображението (*).

                     8504 40 82

                     Класирането се определя въз основа на общи правила 1 и 6 за тълкуване на Комбинираната номенклатура и на описанието на кодовете по КН 8504 , 8504 40  и 8504 40 82 .
                     Изключва се класирането в код по КН 8504 40 30  като статични преобразуватели от видовете, използвани с апарати за телекомуникация, автоматични машини за обработка на данни и части от тях, тъй като адапторът е предназначен за електрозахранване на различни апарати.
                     Поради това адапторът за променлив/постоянен ток трябва да бъде класиран в код по КН 8504 40 82  като токоизправител.

            (*)  Изображението е само за информация.


title: Регламент за изпълнение (ЕС) № 1197/2014 на Комисията от 5 ноември 2014 година за установяване на стандартни стойности при внос с цел определяне на входната цена на някои плодове и зеленчуци

text:
               6.11.2014

               BG

               Официален вестник на Европейския съюз

               L 319/55

         РЕГЛАМЕНТ ЗА ИЗПЪЛНЕНИЕ (ЕС) № 1197/2014 НА КОМИСИЯТА
   от 5 ноември 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 ноември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  57,9

                  MA

                  75,8

                  MK

                  50,7

                  ZZ

                  61,5

                  0707 00 05

                  AL

                  84,5

                  JO

                  193,6

                  TR

                  136,8

                  ZZ

                  138,3

                  0709 93 10

                  MA

                  61,4

                  TR

                  125,2

                  ZZ

                  93,3

                  0805 20 10

                  MA

                  130,2

                  TR

                  61,9

                  ZZ

                  96,1

                  0805 20 30, 0805 20 50, 0805 20 70, 0805 20 90

                  TR

                  66,4

                  ZZ

                  66,4

                  0805 50 10

                  MA

                  52,7

                  TR

                  90,4

                  ZZ

                  71,6

                  0806 10 10

                  BR

                  309,4

                  LB

                  284,9

                  PE

                  379,1

                  TR

                  139,3

                  US

                  400,6

                  ZA

                  133,6

                  ZZ

                  274,5

                  0808 10 80

                  BA

                  34,8

                  BR

                  52,7

                  CA

                  88,6

                  CL

                  88,2

                  CN

                  68,5

                  NZ

                  142,6

                  US

                  233,5

                  ZA

                  143,5

                  ZZ

                  106,6

                  0808 30 90

                  CN

                  118,3

                  ZA

                  57,4

                  ZZ

                  87,9

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.